### Resumé

En privat bygherre har købt ejendommen [adresse] Vejle Kommune og ønsker at omdanne bygningerne til boliger. Lokalplanen udarbejdes for at ændre anvendelsen fra plejehjem/flygtningecenter til boliger i form af rækkehuse og etageboliger. I alt indrettes ca. 30 boliger i de eksisterende bygninger.

Lokalplanområdet ligger i den nordlige del af Yannick Kristiansen og omfatter eksisterende bebyggelse med grønne udenomsarealer. Lokalplanen sikrer bevaring af bygningens arkitektur, udvidelse af parkeringsarealet og bevaring af de grønne uderum med levende hegn og enkeltstående træer.

### Sagsfremstilling

*![Kort over lokalplanområdet](data:image/jpeg;base64...)*

*Figur 1: Kort over lokalplanområdet*

**Planens historik**

Teknisk Udvalg besluttede på mødet 5. marts 2024, pkt. nr. 50, at igangsætte udarbejdelse af lokalplan nr. 1419 og tillæg nr. 50.

**Lokalplanens indhold**

Lokalplanområdet ligger i den nordlige del af [adresse]. Nord for lokalplanområdet ligger [adresse] og umiddelbart vest for Vongevej ligger to boliger. De øvrige naboarealer er landbrugsmarker. Lokalplanområdet er ca. 9.800 m2. Lokalplanområdet er beliggende i landzone og skal forblive i landzone.

[adresse] er i sin oprindelse opført som plejehjem i 1964. I 1990 blev plejehjemmet udbygget mod nord med 18 plejeboliger og fællesfaciliteter. Hele bebyggelsen er  tegnet af arkitektfirmaet Friis & Moltke. Der er to bygninger på grunden, en stor hovedbygning hvor størstedelen er i to etager. Mod syd trapper bygningen ned i én etage. Syd for hovedbygningen ligger et dobbelthus i én etage. I det nordøstlige hjørne af ejendommen står en antennemast.

Lokalplanen giver mulighed for at omdanne bygningerne til tæt-lav og etageboliger. Lokalplanen indeholder bevarende bestemmelser for bygningerne således de bevarer det nuværende udseende med gule murstensfacader med et særlig smukt murforbandt og den fine rytme i [adresse]. Taget er et helvalmet sadeltag med skifereternit. Lokalplanen sikrer ligeledes at udearealerne har et grønt præg. Ejendommen skal også fremadrettet være afgrænset af et fyldigt plantebælte mod nord, øst og syd. Den eksisterende parkeringsplads, der ligger mellem hovedbygningen og Vongevej, udvides mod Vongevej. Langs parkeringspladsen mod Vongevej, skal der etableres en lav bøgehæk.

**Kommuneplantillæg**

Tillægget til kommuneplanen skal muliggøre etablering af tæt-lav boliger (dobbelthuse og rækkehuse) samt etageboliger i to etager.

**Vurdering af afledte konsekvenser**

Der er foretaget en helhedsvurdering af boliglokalplanens afledte konsekvenser, herunder offentlige investeringer, for at sikre en byudvikling i balance. Det kan være i forhold til f.eks. skoler, institutioner, idræt, veje, stier og kollektiv trafik.

Helhedsvurderingen viser, at lokalplanen ikke har afledte konsekvenser på de undersøgte forhold.

**Miljøvurdering**
Forslag til lokalplan nr. 1419 og tillæg nr. 50 er screenet jævnfør miljøvurderingsloven. På baggrund af screeningen er det forvaltningens vurdering, at planen ikke vil medføre væsentlig påvirkning af miljøet, og der udarbejdes derfor ikke en miljøvurdering.

**Høringsperiode**
Jævnfør planloven skal høringsperioden for en lokalplan vurderes fra sag til sag i forhold til at tillade rimelig tid til inddragelse af offentligheden. Udgangspunktet er en minimumsfrist på fire uger, dog to uger for mindre lokalplaner, og otte uger for lokalplaner med tillæg med anvendelsesændringer eller nyudlæg.

Høringsperioden for lokalplanen og tillægget fastsættes til otte uger, da lokalplanen er af en karakter, med et geografisk anvendelsesområde en kompleksitet og et omfang, der vurderes at have særlig interesse for offentligheden.

**Overtagelsespligt/Frafaldserklæring**
Lokalplanområdet forbliver i landzone, og en frafaldserklæring er derfor ikke nødvendig.

### Klima og resiliensvurdering

Der er foretaget en bæredygtighedsvurdering af lokalplanen i forhold til planens bæredygtige potentiale. Der er målt på fem bæredygtige hovedområder: Miljø, sociokulturel og funktionel kvalitet, teknik, proces og økonomi.

Den bæredygtige byudvikling opnås blandt andet ved at spare på arealerne og fokusere på kvalitet. Eksisterende byområder kan genanvendes og udnytte kollektiv trafik og kollektiv forsyning bedre. Det betyder også, at den del af byudviklingen, som foregår i endnu ubebyggede områder, skal foregå med ressourcebevidsthed og tage hensyn til arealforbruget, vandmiljøet og klimaforandringerne.

De grønne områder i boligområder skal tilskynde til fysisk aktivitet, leg og motion. Der skal arbejdes på at integrere boligområdets stisystem i et overordnet stisystem.

Nyt byggeri og anlægsarbejde vil altid øge udledningen af CO2.

Den eksisterende bygningsmasse af høj arkitektonisk kvalitet bevares og får ny anvendelse. Bygningerne er opført i tegl og har derfor et højt CO2 aftryk, men også en lang levetid, hvis de bevares. Bygningerne har allerede haft to forskellige funktioner, og får nu en tredje funktion. Genanvendelse af allerede eksisterende bygningsmasse er også med til at begrænse nye arealudlæg. Derudover kan hele den eksisterende forsyningsinfrastruktur benyttes, hvilket sparer mange ressourcer. Der er på nuværende tidspunkt centralvarme med oliefyr. Dette skiftes ud til centralvarme med varmepumpe, hvilket er bedre for miljøet. Der er ikke potentiale for fjernvarme.

En stor del af de eksisterende, gamle træer og beplantninger bevares. Ny tilplantning skal følge plantelisten med hjemmehørende arter i bilag A. Dette bidrager alt sammen til at sikre artsmangfoldigheden i lokalplanområdet.

Bevaring af bygninger af høj arkitektonisk kvalitet samt eksisterende beplantning er med til at give området identitet og æstetisk kvalitet.

Der bliver både mulighed for at etablere etageboliger og rækkehuse. Begge dele er boligtyper, som ikke allerede findes i [adresse]. Blandede beboelsestyper bidrager til øget mangfoldighed.

Yannick Kristiansen ligger ca. 7 km fra Jelling, hvor de nærmeste hverdagsfaciliteter ligger. Der er få busforbindelser og hverken cykelsti eller fortov i området. Der planlægges ikke byudvikling i [adresse], men anvendelse af eksisterende bygningsmasse understøtter indsatsen for bosætning i landdistrikterne, uden at lave nyudlæg.

Dette medvirker til at reducere lokalplanens forventede klimaaftryk.

### Sagens videre forløb

Sagen skal behandles af Økonomiudvalget og Byrådet.

### Indstilling Teknik- og Miljødirektøren indstiller,

**at** udvalget anbefaler over for byrådet, at forslag til lokalplan nr. 1419 og tillæg nr. 50 til Kommuneplan 2021-2033 vedtages og offentliggøres i 8 uger.

### Beslutning

Anbefalet.